[pic] | AZ EURÓPAI KÖZÖSSÉGEK BIZOTTSÁGA |

Brüsszel, 7.9.2009

COM(2009) 370 végleges

2009/0125 (CNS)

Javaslat

A TANÁCS RENDELETE

a Madeira és az Azori-szigetek autonóm régióba behozott egyes ipari termékekre a Közös Vámtarifa alapján alkalmazott autonóm vámtételek ideiglenes felfüggesztéséről

INDOKOLÁS

A javaslat háttere

A javaslat okai és céljai

Madeira és az Azori-szigetek regionális hatóságai a helyi gazdasági szereplők versenyképességének megerősítése, ezen keresztül pedig a szóban forgó szigetek foglalkoztatási helyzetének stabilabbá tétele érdekében – a portugál kormány támogatásával – kérték egyes autonóm vámtételek felfüggesztését.

Háttér-információk

Madeira és az Azori-szigetek a Közösség legkülső régiói közé tartoznak, és így – a földrajzi fekvésük miatti kedvezőtlen gazdasági feltételek ellensúlyozása céljából – az Európai Közösséget létrehozó szerződés 299. cikkének (2) bekezdése alapján különleges intézkedések előnyeit élvezhetik.

Meglévő rendelkezések a javaslat által érintett területen

Hasonló intézkedéseket a Kanári-szigetek vonatkozásában a 704/2002/EK tanácsi rendelet vezetett be.

Összhang az Unió egyéb szakpolitikáival és célkitűzéseivel

Tárgytalan.

Konzultáció az érdekeltekkel, hatásvizsgálat

Konzultáció az érdekeltekkel

A Bizottság konzultált a gazdasági vámkérdésekkel foglalkozó szakértői munkacsoportjával, amely a javasolt felfüggesztésekkel szemben nem fogalmazott meg gazdasági jellegű fenntartást.

Szakértői vélemények összegyűjtése és felhasználása

Külső szakértők bevonására nem volt szükség.

Hatásvizsgálat

Magának az intézkedésnek a hatásairól nem készíthető hatásvizsgálat, mert a vámtételek felfüggesztése csak a szóban forgó szigetek társadalmi és gazdasági helyzetének javítására irányuló más intézkedésekkel együtt fejt ki gazdasági hatást. Emiatt a Bizottság rendszeresen ad ki közleményt arról, hogy ezek az intézkedések milyen hatást gyakorolnak a különböző legkülső régiókra. A legutóbbi ilyen közleményt a Bizottság 2008. október 17-én továbbította a Tanácsnak (COM(2008) 642 végleges).

A javaslat jogi elemei

A javaslat összefoglalása

A Közös Vámtarifa szerinti vámtételek javasolt felfüggesztése lehetőséget ad arra, hagy a madeirai és az azori-szigeteki helyi gazdasági szereplők bizonyos nyersanyagokat, alkatrészeket, összetevőket és késztermékeket meghatározott mennyiségben vámmentesen importáljanak. A visszaélések és az érintett áruk kereskedelmi forgalmának hagyományos viszonyrendszereit érintő változások megelőzése érdekében a rendelet a felfüggesztés tárgyát képező áruk meghatározott célú felhasználására vonatkozóan vámellenőrzési eljárás alkalmazását írja elő.

Ennek megfelelően a késztermékeket legalább két éven át a szóban forgó szigetek helyi vállalkozásainak kell használniuk, és csak ezt követően értékesíthetik őket szabadon az Európai Közösség vámterületén másutt lévő vállalkozásoknak.

A nyersanyagok, az alkatrészek és az összetevők esetében a felfüggesztésnek az a feltétele, hogy az érintett árukat a szóban forgó autonóm régiókban mezőgazdasági célra vagy ipari átalakításra, karbantartásra kell felhasználni.

Jogalap

Az Európai Közösséget létrehozó szerződés 299. cikkének (2) bekezdése.

A szubszidiaritás elve

A javaslat a Közösség kizárólagos hatáskörébe tartozik, ezért a szubszidiaritás elve nem alkalmazható.

Az arányosság elve

A javaslat megfelel az arányosság elvének a következők miatt:

Ez a fajta fellépés szokásos módja a gazdasági szereplők versenyképessége megerősítésének. A Közösségi Vámkódex és annak végrehajtási rendelete alapján a meghatározott célú felhasználásra vonatkozóan elvégzendő ellenőrzések jól bejáratott eljárásnak számítanak ezen a területen, és sem a regionális és a helyi hatóságok, sem a gazdasági szereplők számára nem jelentenek jelentős igazgatási többletterheket.

A jogi aktus típusának megválasztása

Javasolt aktus: rendelet.

Ilyen intézkedés a Szerződéssel összhangban más formában nem vezethető be.

Költségvetési vonzatok

A javaslat hatással van a Közösség költségvetésére. A felfüggesztés alkalmazása következtében bevételkiesés jelentkezik a Közösség saját forrásaiban.

2009/0125 (CNS)

Javaslat:

A TANÁCS RENDELETE

a Madeira és az Azori-szigetek autonóm régióba behozott egyes ipari termékekre a Közös Vámtarifa alapján alkalmazott autonóm vámtételek ideiglenes felfüggesztéséről

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 299. cikke (2) bekezdésére,

tekintettel a Bizottság javaslatára,[1]

tekintettel az Európai Parlament véleményére,[2]

tekintettel az Európai Gazdasági és Szociális Bizottság véleményére,[3]

tekintettel a Régiók Bizottsága véleményére,[4]

mivel:

(1) 2007 augusztusában, illetve decemberében Madeira és az Azori-szigetek regionális hatóságai – a portugál kormány támogatásával – az Európai Közösséget létrehozó szerződés 299. cikkének (2) bekezdése alapján több termék esetében is kérték a Közös Vámtarifa szerinti vámtételek alkalmazásának autonóm felfüggesztését. Kérésüket azzal indokolták, hogy a szóban forgó szigetek távoli fekvése miatt az ott működő gazdasági szereplők kereskedelmi szempontból komoly hátrányban vannak más gazdasági szereplőkkel szemben, ami a demográfiai folyamatokat, a foglalkoztatást és a társadalmi-gazdasági fejlődést egyaránt kedvezőtlenül befolyásolja.

(2) Madeira és az Azori-szigetek helyi gazdasága nagymértékben a belföldi és a nemzetközi idegenforgalomra támaszkodik. Ez az ágazat meglehetősen ingatag bevételi forrást jelent, trendjeit olyan tényezők határozzák meg, amelyekre mind a helyi, mind a portugál hatóságok alig tudnak érdemben hatni. Mindez jelentősen behatárolja Madeira és az Azori-szigetek gazdasági fejlődését. Ilyen körülmények között – az idegenforgalom ingadozásainak ellensúlyozása és ennek révén a helyi foglalkoztatás stabilabbá tétele érdekében – helyénvaló támogatni azokat a gazdasági ágazatokat, amelyek az idegenforgalomhoz kevésbé kötődnek.

(3) Az Azori-szigetek és Madeira vámszabad területeinek ellátására szánt egyes ipari termékek tekintetében a közös vámtarifában rögzített autonóm vámtételek ideiglenes felfüggesztéséről szóló, 1993. június 24-i 1657/93/EGK tanácsi rendelet,[5] amely 2008. december 31-ig volt hatályos, az utóbbi években már nem váltotta be a tőle várt reményeket. Ennek valószínűsíthetően az az oka, hogy a rendelet szerinti felfüggesztések csak az Azori-szigetek és Madeira vámszabad területeire vonatkoztak, és emiatt a rendelet hatályának utolsó néhány évében lényegében kihasználatlanok maradtak. Ezért indokolt olyan új felfüggesztésekről rendelkezni, amelyeket nemcsak a vámszabad területeken működő vállalkozások, hanem – típustól függetlenül – a szóban forgó régiók teljes területén működő valamennyi gazdasági szereplő igénybe vehet. Ennek megfelelően helyénvaló, hogy a felfüggesztésekkel a gazdaság ágazatai közül a halászat, a mezőgazdaság, az ipar és a szolgáltatások egyaránt élhessenek.

(4) Annak érdekében, hogy a rendeletben előírt felfüggesztések gazdasági hatásai valóban érvényesülhessenek, az érintett termékkört indokolt kiterjeszteni az ipari felhasználásra szánt késztermékekre, valamint a mezőgazdasági célra, illetőleg az ipari feldolgozási és karbantartási célra és az egyéb szolgáltatások céljaira szánt nyersanyagokra és egyéb anyagokra, alkatrészekre és összetevőkre.

(5) Annak érdekében, hogy a befektetők hosszú távú perspektívát lássanak a térségben, és az egyes gazdasági szereplők olyan mértetekben vállalkozzanak ipari és kereskedelmi tevékenység folytatására, amelynek révén stabillá válnak az érintett régiók gazdasági és társadalmi viszonyai, az érintett áruk esetében a Közös Vámtarifa szerinti vámtételek alkalmazását tíz évre, 2010. január 1-jével kezdődő hatállyal indokolt felfüggeszteni.

(6) Annak érdekében, hogy csak a Madeira és az Azori-szigetek területén működő gazdasági szereplők élhessenek a szóban forgó vámjogi intézkedések nyújtotta előnyökkel, a felfüggesztéseket indokolt az érintett áruknak a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet[6] és a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet[7] értelmében vett meghatározott célú felhasználásához kötni.

(7) A felfüggesztés hatékonysága érdekében kívánatos, hogy Madeira és az Azori-szigetek hatóságai megtegyék a szükséges végrehajtási intézkedéseket, és ezekről tájékoztassák a Bizottságot.

(8) Indokolt lehetővé tenni, hogy a Bizottság szükség esetén átmeneti intézkedéseket hozhasson a kereskedelem spekulatív célú eltérítésének megakadályozása céljából arra az időtartamra, ameddig a közösségi intézmények ezen eltérítésekkel szemben végleges megoldást nem találnak.

(9) Célszerű elkerülni, hogy a Kombinált Nómenklatúra módosításai érdemi változásokat okozzanak a vámtételek felfüggesztésére vonatkozó intézkedés természetében. Ezért a Bizottság számára lehetővé kell tenni, hogy a felfüggesztés hatálya alá tartozó áruk jegyzékét szükség esetén módosítsa, illetőleg technikai szempontból kiigazítsa,

ELFOGADTA EZT A RENDELETET:

1. cikk

A Tanács a 2010. január 1-jétől 2019. december 31-ig tartó időszakra vonatkozóan teljes körűen felfüggeszti az I. mellékletben felsorolt, mezőgazdasági, kereskedelmi és ipari célra szán t késztermékek Madeira és Azori-szigetek autonóm régióba történő behozatala esetén a Közösségi Vámtarifa alapján alkalmazandó vámokat.

Ezeket az árukat szabad forgalomba bocsátásukat követően legalább huszonnégy hónapig – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelettel és a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelettel összhangban – Madeira és Azori-szigetek autonóm régióban működő gazdasági szereplőknek kell használniuk.

2. cikk

A Tanács a 2010. január 1-jétől 2019. december 31-ig tartó időszakra vonatkozóan teljes körűen felfüggeszti a II. mellékletben felsorolt, Madeira és Azori-szigetek autonóm régióban való felhasználásra, mezőgazdasági, valamint ipari feldolgozási vagy karbantartási célra szánt nyersanyagok, alkatrészek és összetevők Madeira és Azori-szigetek autonóm régióba történő behozatala esetén a Közösségi Vámtarifa alapján alkalmazandó vámokat.

3. cikk

Madeira és az Azori-szigetek hatóságai megteszik az 1. és a 2. cikkben foglalt rendelkezések betartásának biztosításához szükséges intézkedéseket.

Az említett hatóságok ezekről az intézkedésekről 2010. július 1-ig tájékoztatják a Bizottságot.

4. cikk

Az 1. és a 2. cikkben előírt vámfelfüggesztés a 2913/92/EGK tanácsi rendelet 21. és 82. cikkével összhangban meghatározott célú felhasználáshoz és a 2454/93/EGK rendelet 291–300. cikkében előírt vámellenőrzéshez van kötve.

5. cikk

(1) Ha a Bizottság okkal feltételezi, hogy az e rendeletben előírt felfüggesztések egy adott termék kereskedelmének eltérítését eredményezték, akkor a felfüggesztést a 7. cikk (2) bekezdésében előírt eljárással, bizottsági rendelet útján legfeljebb tizenkét hónapra átmenetileg visszavonhatja. Az átmenetileg visszavont felfüggesztés hatálya alá tartozó termékek behozatali vámját biztosíték nyújtásával biztosítani kell, és a kérdéses termékek csak e biztosítéknyújtást követően bocsáthatók Madeira és Azori-szigetek autonóm régióban szabad forgalomba.

(2) Ha a Tanács a tizenkét hónapos időszakon belül a Bizottság javaslata alapján úgy dönt, hogy a felfüggesztést véglegesen visszavonja, akkor a biztosíték nyújtásával biztosított vámok összegét véglegesen be kell szedni.

(3) Ha a (2) bekezdésnek megfelelően a tizenkét hónapos időszakon belül nem született végleges döntés, akkor a biztosítékokat fel kell szabadítani.

6. cikk

Ha és amennyiben a Kombinált Nómenklatúra változásai ezt szükségessé teszik, a Bizottság e rendelet I. és II. mellékletét a 8. cikk (2) bekezdésében előírt eljárással módosíthatja és technikai szempontból kiigazíthatja.

7. cikk

(1) A Bizottság munkáját a Vámkódex Bizottság segíti.

(2) Erre a bekezdésre történő hivatkozás esetén az 1999/468/EK határozat 4. és 7. cikke szerint kell eljárni.

A határozat 4. cikkének (3) bekezdése szerinti határidő három hónap.

8. cikk

(1) A Bizottság munkáját a Vámkódex Bizottság segíti.

(2) Erre a bekezdésre történő hivatkozás esetén az 1999/468/EK határozat 5. és 7. cikke szerint kell eljárni.

A határozat 5. cikkének (6) bekezdése szerinti határidő három hónap.

9. cikk

Ez a rendelet Az Európai Unió Hivatalos Lapjában való kihirdetését követő harmadik napon lép hatályba.

Rendelkezéseit 2010. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben,

a Tanács részéről

az elnök

I. MELLÉKLET

Késztermékek mezőgazdasági, kereskedelmi és ipari felhasználásra

KN-kód[8] | KN-kód | KN-kód | KN-kód |

Költségvetési tétel | Bevétel[10] | időszak | [2010–2019. év] |

120. jogcímcsoport | Saját forrásokra gyakorolt hatás | 2010. január 1-jétől 2019. december 31-ig | –0,12/év |

4. CSALÁS ELLENI INTÉZKEDÉSEK

A javasolt tanácsi rendelet hatálya alá tartozó áruk meghatározott célú felhasználását a Közösségi Vámkódex végrehajtására vonatkozó rendelkezések megállapításáról szóló 2454/93/EGK bizottsági rendelet 291–300. cikkével összhangban teljes körűen ellenőrzéseknek kell alávetni.

5. EGYÉB MEGJEGYZÉSEK

Ahhoz, hogy a gazdasági szereplők hosszú távú beruházási döntéseket hozhassanak, a javasolt felfüggesztéseknek tíz éven át hatályban kell maradniuk.

A rendelet az 1657/93/EGK tanácsi rendelettel bevezetett intézkedéseket váltja fel, amelyek 2008. december 31-ig voltak hatályosak.

Az intézkedés becsült költsége

A regionális hatóságok által átadott információk alapján a rendelet következtében előálló bevételkiesés becsült összege a 2010. január 1-jétől 2019. december 31-ig terjedő időszakra évi 0,16 millió EUR (bruttó összeg, tartalmazza a beszedés során felmerülő költségeket is) x 0,75 = 0,12 millió EUR .

A hagyományos saját források tekintetében előálló bevételkiesést a GNI-alapú tagállami hozzájárulásokból kell kiegyenlíteni.

[1] HL C , , o.

[2] HL C , , o.

[3] HL C , , o.

[4] HL C , , o.

[5] HL L 158., 1993.6.30., 1. o.

[6] HL L 302., 1992.10.19., 1. o.

[7] HL L 253., 1993.10.11., 1. o.

[8] A vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról szóló, 2008. szeptember 19-i 1031/2008/EK bizottsági rendelettel (HL L 291., 2008.10.31., 1. o.) elfogadott, 2009. január 1-jétől alkalmazandó KN-kódok.

[9] A vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról szóló, 2008. szeptember 19-i 1031/2008/EK bizottsági rendelettel (HL L 291., 2008.10.31., 1. o.) elfogadott, 2009. január 1-jétől alkalmazandó KN-kódok.

[10] A hagyományos saját források (mezőgazdasági vámok, cukorlefölözések, vámok) tekintetében nettó összegeket, vagyis a beszedési költségek 25%-ának levonásával kapott bruttó összegeket kell megadni.